[{"text_idx": "#000000", "text": "Yn eisiau: mentoriaid cymunedol gofal plant a gwaith chwarae"}, {"text_idx": "#000001", "text": "I gefnogi ein nod o greu Cymru Wrth-hiliol a\u2019n camau gweithredu mewn perthynas a\u0302\u2019r sector gofal plant a gwaith chwarae, mae Llywodraeth Cymru yn chwilio am unigolion o gymunedau Du, Asiaidd ac ethnig leiafrifol yng Nghymru sydd a\u0302 gwybodaeth a phrofiad o effaith hiliaeth mewn amgylcheddau gofal plant a chwarae."}, {"text_idx": "#000002", "text": "Os ydych chi\u2019n dod o gymuned Du, Asiaidd ac ethnig leiafrifol a bod gennych brofiad o\u2019r sector gofal plant a gwaith chwarae yng Nghymru, naill ai fel rhan o\u2019r gweithlu presennol neu yn y gorffennol, neu fel rhiant/gofalwr plentyn sy\u2019n defnyddio gwasanaethau gofal plant neu chwarae, fe hoffem glywed gennych. Gall mentoriaid cymunedol hefyd fod yn academyddion, ymgynghorwyr, swyddogion a\u0302 phrofiad polisi o lywodraeth leol neu\u2019r sector gwirfoddol neu\u2019r sector preifat, neu\u2019n weithwyr cymunedol sydd a\u0302 phrofiad mewn un o\u2019r meysydd polisi."}, {"text_idx": "#000003", "text": "Rydym yn edrych am 10 o unigolion o gymunedau Du, Asiaidd ac ethnig leiafrifol i ddod yn fentoriaid cymunedol ar gyfer gwasanaeth ymgynghorol a\u0302 tha\u0302l am gyfnod o 15 diwrnod gwaith (120 awr) hyd at fis Mawrth 2024, gyda\u2019r opsiwn o estyn y penodiad am flwyddyn neu ddwy flynedd."}]